Ǎ mvóé dzama, o nyəbəgə a dzé, o nə m̀bəŋ súg ! Enɔ̌ŋ dzáán é nə anə́ bibubud bílɔ́g. 17Mim̀bóŋ yā ndá dzāān mí nə́ amaŋ, miǹtuan myáán, elɔlɔm. [1] Bə́ nə̄ fə dzǎm dzó na: “Á wúbúgán ai ma ânyu étē, ngə́ kig nâ “Á váá mā twé !” [2] Abuí bətil bə́bíbɛl bâfəlan vá naa “Tɔ anə́ māvín ekod, dá mə nə m̀bəŋ”. Nálā ó nə evǔs, é bod bâyə̌m kig ǹkɔ́bɔ̄ hébrēa m̀bəŋ, ai ébá bávini bivíndī bí bod, ḿbɔ̄ bádiŋ kad timǐ nālá. M̀faŋ ḿfəlán ó nə̄ nâ: Mə ńtɔa yǎ évindi -m̀bəmbə eyə̌ŋ dzam m̀bɔ́g nyɔ̄lɔ́, ńdɔ̄ áfə mǎbad bág ábəŋ á yób –ḿbəmbə eyə̌ŋ dzǎm bɛ̄ɛ. Amú ngə́ Zāmbá ńnye a ngákom bivíndi, ḿból é dzóm ésə Zambá á ngākom é nə́ ḿbəŋ, nálā wâtian naa evíndi é nə m̀bəŋ. [3] Anə́ báyáni ekob tsíd naa bâyi kǒm ngob ai dzɔ́.